
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 477 

18 Απριλίου 2002 


ΠΕ ΡΙΕΧΟΜΕ ΝΑ 

ΔΙΑΤΑΓΜΑΤΑ 

Έγκριση σύστασης κοινωφελούς ιδρύματος με την 
επωνυμία «Το σπίτι του ηθοποιού» και κύρωση του 
οργανισμού αυτού. 1 

ΑΠΟΦΑΣΕΙΣ 

Καθορισμός της συμμετοχής των Ελληνικών Μονά¬ 
δων στην Επιχείρηση ΕΝϋυΒΙΝΟ ΡΒΕΕϋΟΜ, ως 
«Ειδική Αποστολή σε Επιχειρήσεις», για το χρονικό 
διάστημα εφαρμογής της και για τις περιόδους 
που αυτά θα ευρίσκονται εκτός Ελληνικών θαλασ¬ 
σών . 2 

Τροποποίηση υπουργικής απόφασης κοστολόγησης 
Πανεπιστημιακών συγγραμμάτων για το ακαδημαϊ¬ 
κό έτος 2001 - 2002 ύστερα από ένσταση εκδότη 
επί της αρχικής τιμής κοστολόγησης που έγινε δε¬ 
κτή. 3 

Καθιέρωση υπερωριακής απογευματινής εργασίας, 
εργασίας νυκτερινής και εργασίας Κυριακών και 
Εξαιρέσιμων και κατανομή της σε υπαλλήλους της 
Δ/νσης Γεωργίας Αρκαδίας που θα απασχοληθούν 
με τον ποιοτικό και ποσοτικό έλεγχο των γεωργικών 


προϊόντων. 4 

Καθιέρωση υπερωριακής απογευματινής εργασίας 
και κατανομή αυτής σε υπαλλήλους της Δ/νσης Γ ε¬ 
ωργίας Αρκαδίας για το πρόγραμμα δακοκτονίας 

έτους 2002. 5 

Αναγνώριση Συλλόγου «ως ειδικώς φιλανθρωπικού». 6 
Αναγνώριση Συλλόγου «ως ειδικώς φιλανθρωπικού». 7 
Αναγνώριση Συλλόγου «ως ειδικώς φιλανθρωπικού». 8 
Αναγνώριση Συλλόγου «ως ειδικώς φιλανθρωπικού». 9 


Αναγνώριση Συλλόγου «ως ειδικώς φιλανθρωπικού». 10 
Αναγνώριση Συλλόγου «ως ειδικώς φιλανθρωπικού». 11 
Αναγνώριση Συλλόγου «ως ειδικώς φιλανθρωπικού». 12 
Πράξη μεταφοράς μιας κενής θέσης ΕΤΕΠ από το 
Τμήμα ΗΜΜΥ στο Πολυτεχνείο Κρήτης. 13 


ΔΙΑΤΑΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία «Το σπίτι του ηθοποιού» και κύρωση του ορ¬ 
γανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 6629/11.6.2001 πράξη της συμβολαιογραφικής 
εταιρείας Κ. Πραστάκος - Α. Αθανασίου - Μ. Λεμπέση, με 
την οποία το σωματείο «Το σπίτι του ηθοποιού» σύστησε 
κοινωφελές ίδρυμα με την επωνυμία «Το σπίτι του ηθο¬ 
ποιού» και έδρα την Αθήνα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Τις από 31/17.9.2001, 34/1.10.001 και 35/8.10.2001 
γνωμοδοτήσεις του Συμβουλίου Εθνικών Κληροδοτημά¬ 
των. 

4. Την 1100383/Α0006/31.10.2001 κοινή απόφαση του 
Πρωθυπουργού και του Υπουργού Οικονομικών με την 
οποία ανατέθηκαν αρμοδιότητες στον Υφυπουργό Οικο¬ 
νομικών (ΦΕΚ 1485 τ. Β). 

5. Την 6459/31.10.2001 κοινή απόφαση του Πρωθυ¬ 
πουργού και του Υπουργού Υγείας και Πρόνοιας, με την 
οποία ανατέθηκαν αρμοδιότητες στον Υφυπουργό Υγεί¬ 
ας και Πρόνοιας (ΦΕΚ 1480 τ.Β'). 

Με πρόταση των Υπουργών Εθνικής Παιδείας και Θρη¬ 
σκευμάτων, Πολιτισμού και των Υφυπουργών Οικονομίας 
και Οικονομικών και Υγείας και Πρόνοιας, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «το σπίτι του ηθοποιού», η οποία έγινε 
από το σωματείο «το σπίτι του ηθοποιού» με την αριθ. 
6629/11.6.2001 πράξη της συμβολαιογραφικής εταιρείας 
με την επωνυμία Κ. Πραστάκος - Α. Αθανασίου - Μ. Λε¬ 
μπέση. 

Το Ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομίας και Οικονομικών, Εθνικής Παιδεί- 

ας και Θρησκευμάτων, Υγείας και Πρόνοιας και Πολιτι¬ 
σμού και διέπεται από τις διατάξεις της παραπάνω συ¬ 
στατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκανή θα 
εκδοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «Το σπίτι του ηθοποιού». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Το σπίτι του 
ηθοποιού» που συστήθηκε από το σωματείο «Το σπίτι του 
ηθοποιού» μετηναριθ. 6629/11.6.2001 πράξη της συμβο¬ 
λαιογραφικής εταιρείας με την επωνυμία Κ. Πραστάκος - 
Αθ. Αθανασίου - Μ. Λεμπέση, αποτελεί νομικό πρόσωπο 
ιδιωτικού δικαίου και διέπεται από τις διατάξεις της πα¬ 
ραπάνω συστατικής πράξης, του παρόντος οργανισμού, 
του Α.Ν. 2039/1939, όπως κάθε φορά ισχύει ο νόμος αυ¬ 
τός και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοποί του ιδρύματος είναι: 

1. Η στέγη, περίθαλψη και φροντίδα σε υπερήλικες 
άστεγους, χαμηλοσυνταξιούχους ηθοποιούς και όχι μόνο 
(και σε νέους σπουδαστές δραματικών σχολών) με τη δη¬ 
μιουργία ξενώνα, να διευκολύνει τους γονείς ηθοποιούς 
με τη δημιουργία παιδικού σταθμού καθώς και να παρέμ- 
βει ενεργά στην πολιτιστική ζωή με τη διοργάνωση πολι¬ 
τιστικών εκδηλώσεων, την προώθηση με κάθε μέσο της 
καλλιτεχνικής δημιουργίας, τη δημιουργία χώρων πολιτι¬ 
στικής έκφρασης, τη δημιουργία βιβλιοθήκης και αρχείου 
θεατρικού και κινηματογραφικού, την ίδρυση δραματικής 
σχολής, τη δημιουργία θεάτρου του δρόμου και κινημα¬ 
τογράφου και αίθουσας μουσικής. 

2. Οι παροχές του ιδρύματος έχουν χαρακτήρα συ¬ 
μπληρωματικό σε σχέση με τις ομοειδείς παροχές της 
κοινωνικής ή της τυχόν ιδιωτικής ασφάλισης. Επομένως 
από τις παροχές του Σωματείου εκπίπτονται πάντα οι ομο- 
ειδείς παροχές της κοινωνικής και της τυχόν ιδιωτικής 
ασφάλισης. 

3. Για την επίτευξη των σκοπών του το Σωματείο συνερ¬ 
γάζεται με τις κυβερνητικές υπηρεσίες, με τους Οργανι¬ 
σμούς της Τοπικής Αυτοδιοίκησης, με τους φορείς της 
ασφάλισης των ηθοποιών, με τις πρωτοβάθμιες και δευ¬ 
τεροβάθμιες συνδικαλιστικές οργανώσεις των ηθοποιών 
και με τις οργανώσεις των θεατρικών επιχειρηματιών. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

α) Ακίνητο επίτης οδού Παναθηναίων 5. 


β) Βιβλία, έπιπλα και σκεύη, θεατρικά κουστούμια, 
γ) Το υπ’ αριθ. ΥΕΙ 7333 ΕΙΧ. 

δ) Οι καταθέσεις του Σωματείου «Το σπίτι του ηθοποι¬ 
ού», ποσού 189.734.431 (εκατόν ογδόντα εννέα εκατομ¬ 
μυρίων, επτακοσίων τριάντα τεσσάρων χιλ., τετρακοσίων 
τριάντα μία) δρχ., στην Εμπορική Τράπεζα ή 556.814,17 
(πεντακόσιες πενήντα πέντε χιλ. οκτακόσιες δεκατέσσε- 
ρεις και 17/100 ΕΥΡΩ (556.814,17). 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από (9) εννεαμελές Διοικητικό 
Συμβούλιο που αποτελείται από τους: 

α) Άννα Μαρία Φόνσου, ως ισόβιο Πρόεδρο 

β) Τρύφωνα Παπουτσή του Παν. 

γ) Νικόλαο Μπακογιάννη του Κων. 

δ) Ευγενία Ζαχαροπούλου Αντ. 

ε) Ζωή Φυτούσητου Πολ. 

στ) Γεώργιο Τζαβέλλα του Σωκ. 

ζ) Μελπομένη Ζαρόκωστα του Ηλία 

η) Κωνσταντίο Βαγιάνο του Διον. 

θ) Νικόλαο Παπανικολάου του Αλεξίου 

2. Τα μέλη του Διοικητικού Συμβουλίου ορίζουν με πρά¬ 
ξη τους για μία τριετία έπειτα από ψηφοφορία, τον Αντι¬ 
πρόεδρο, το Γενικό Γραμματέα και τον Ταμία. 

3. Σε περίπτωση αποποίησης παραίτησης, έκπτωσης 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως οπότε το ζητήσει ο Πρόεδρος ή πέντε 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι ο Πρόε¬ 
δρος ή ο νόμιμος αντιπρόσωπός του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από πέντε (5) συνε¬ 
χείς συνεδριάσεις, θεωρείται ότι έχει παραιτηθεί και η κε¬ 
νή θέση αυτού συμπληρώνεται κατά τα οριζόμενα στην 
παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου, προσφέρουν 
τις υπηρεσίες τους, χωρίς αμοιβή. Δικαιούνται όμως οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και102του Α.Ν.2039/1939 και 
του από 20.12.1939 βασιλικού διατάγματος (ΦΕΚ 552, 
τ.Ά). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ'αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση. 

γ) Καταρτίζει, βοηθούμενος από το Γ ενικό Γ ραμματέα, 
την ημερήσια διάταξη των θεμάτων που θα συζητηθούν, 
την οποία και υπογράφει. Θέμα που δεν περιλαμβάνεται 
σ'αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι'αυτό η πλειοψηφία των πα¬ 
ρόντων μελώντου Διοικητικού Συμβουλίου. 


δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γενικού Γ ραμματέα 

1. Ο Γ ενικός Γ ραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία, 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γενικός Γραμματέας μπορεί, εφόσον κρίνεται αι¬ 
τιολογημένα απαραίτητο από το Διοικητικό Συμβούλιο 
(λόγω ειδικών συνθηκών), να βοηθείται από υπάλληλο 
του ιδρύματος, την ευθύνη όμως γιατις ενέργειες τούτου 
φέρει πάντοτε ο ίδιος. 

3. Τον Γενικό Γ ραμματέα, όταν απουσιάζει ή κωλύεται, 
αναπληρώνει άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπο¬ 
γράφοντας σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του Α.Ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. ΤονΤαμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 

ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού βα¬ 
σιλικού διατάγματος (ΦΕΚ 552 Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Τ.Α.Σ.Ε.Η. 
(Ταμείο Αλληλοβοήθειας Σωματείου Ελλήνων Ηθοποιών). 

Στους Υπουργούς Εθνικής Παιδείας και Θρησκευμά¬ 
των και Πολιτισμού και στους Υφυπουργούς Υγείας και 
Πρόνοιας και Οικονομίας και Οικονομικών αναθέτουμε τη 
δημοσίευση και εκτέλεση του παρόντος διατάγματος. 


Αθήνα, 2 Απριλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 


ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 


ΑΠ.ΦΩΤΙΑΔΗΣ 


ΠΕΤΡΟΣ ΕΥΘΥΜΙΟΥ 


ΥΦΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 


ΠΟΛΙΤΙΣΜΟΥ 


ΔΗΜ.ΘΑΝΟΣ 


ΕΥΑΓ.ΒΕΝΙΖΕΛΟΣ 


ΑΠΟΦΑΣΕΙΣ 

Αριθ. 278.5/3/02 (2) 

Καθορισμός της συμμετοχής των Ελληνικών Μονάδων 
στην Επιχείρηση ΕΝϋυΒΙΝΟ ΡΒΕΕϋΟΜ, ως «Ειδική 
Αποστολή σε Επιχειρήσεις», για το χρονικό διάστημα 
εφαρμογής της και για τις περιόδους που αυτά θα ευ- 
ρίσκονται εκτός Ελληνικών θαλασσών. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α) Απόφαση Υπ’Αρ. 3 της 2ης/12.2.2002 Συνεδριάσεως 
ΚΥΣΕΑ. 

β) Ν. 2685/99 Άρθρο 20 παράγραφος 4, αποφασίζουμε: 

2. Εγκρίνουμε τον χαρακτηρισμό της συμμετοχής των 
Μονάδων Π.Ν. από 15 Μαρτίου 02, στην Επιχείρηση ΕΝ- 
ϋυΒΙΝΟ ΡΒΕΕϋΟΜ στην περιοχή Επιχειρήσεων που κα¬ 
θορίζεται στις ειδικές διαταγές, ως «Ειδική Αποστολή για 
Επιχειρήσεις» για τις περιόδους που οι εν λόγω Ν. Μονά¬ 
δες ευρίσκονται εκτός Ελληνικών θαλασσών. 

3. Από τις διατάξεις της εν λόγω αποφάσεως προκαλεί- 
ται δαπάνη, σύμφωνα με την ανωτέρω σχετική απόφαση 
ΚΥΣΕΑ σε βάρος του Κρατικού Προϋπολογισμού, το 
ύψος της οποίας υπολογίζεται σε ένα εκατομμύριο τε¬ 
τρακόσιες πενήντα τρεις χιλιάδες ΕυΒΟ (1,453 εκατ. ΕΙΙ- 
ΒΟ) το οποίο να διατεθεί στον Π/Υ ΓΕΝ μέσω του Υπουρ¬ 
γείου Οικονομικών, για αποζημιώσεις του συνόλου προ¬ 
σωπικού που επιβαίνει στο πλοίο εν ορμώ και εν πλω. 

4. Η παρούσα ισχύει από 15 Μαρτίου 2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2002 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Φ.12.1/30338/Β3 (3) 

Τροποποίηση υπουργικής απόφασης κοστολόγησης Πα¬ 
νεπιστημιακών συγγραμμάτων για το ακαδημαϊκό 
έτος 2001 - 2002 ύστερα από ένσταση εκδότη επί της 
αρχικής τιμής κοστολόγησης που έγινε δεκτή. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1 .Τις διατάξεις: 

α) Του άρθρου 23 του Νόμου 1268/1982 (ΦΕΚ 
87/τ.Α/16.7.1982). 

β) Του άρθρου 3 του Νόμου 2174/93(ΦΕΚ 210/τ.Α/ 
22.12.1993). 

γ) Του άρθρου 2 παράγραφος 3 του Νόμου 2233/94 
(ΦΕΚ 141/Τ.Α/31.8.1994). 

δ) Του άρθρου 43 παράγραφος 9 του Νόμου 2413/96 
(ΦΕΚ 124/Τ.Α/17.6.1996). 

ε) Του άρθρου 3 του Νόμου 2454/96 (ΦΕΚ 7/τ.Α'/ 
17.6.97). 

στ) Του άρθρου 29Α του Νόμου 1558/85, όπως αυτό 
προσετέθη με το άρθρο 27 του Νόμου 2081/1992 (ΦΕΚ 
154/Τ.Α/1992). 

ζ) Της Φ.141/Β3/1402/1984 (ΦΕΚ 159/Τ.Β/20.3.1984) 
Υπουργικής απόφασης για την έκδοση και διακίνηση των 
διδακτικών βιβλίων των Α. Ε. I., όπως αυτή τροποποιήθηκε 
μεταγενέστερα και εφαρμόζεται μέχρι σήμερα. 

η) Της Φ.12.1/Β3/5477/1993 (Φ.Ε.Κ. 951/Β/1993) 
Υπουργικής απόφασης. 

θ) Της Φ. 12.1 /Β3/52/1995 (Φ.Ε.Κ. 3/Β/1995) Υπουργικής 
απόφασης. 

ι) Της Φ.12.1/Β3/1138/1996 (ΦΕΚ 210/Β/1996) κοινής 
Υπουργικής απόφασης. 

ια) Της Φ.12.1/Β3/4111/1997 (Φ.Ε.Κ. 1010/Β/97) Κοινής 
Υπουργικής απόφασης. 

ιβ) Της Φ.12.1/Β3/5708/1997 (ΦΕΚ 64/Β/1997) κοινής 
Υπουργικής απόφασης. 

ιγ) Της Φ. 12.1 /Β3/4984/1998 (ΦΕΚ 1102/Β/1998 κοινής 
Υπουργικής απόφασης. 

ιδ) ΤηςΦ. 12.1 /Β3/1432/2000 (ΦΕΚ 453/Β/2000) κοινής 
Υπουργικής απόφασης. 

ιε) Της ΣΤ5/16/1998 Υπουργικής απόφασης «Μεταβίβα¬ 
ση του δικαιώματος υπογραφής «Με εντολή υπουργού» 
στο Γενικό Γραμματέα..,κ.λ.π.» (ΦΕΚ 284/Β/1998) όπως 


αυτή συμπληρώθηκε με την αριθ. ΣΤ5/32/1988 Υπουργική 
απόφαση (ΦΕΚ701/Β/98). 

ιστ)ΤηςΦ. 12.1 /Β3/1307/2001 (ΦΕΚ 577/Β/2001) κοινής 
Υπουργ. απόφασης 

2. Το γεγονός ότι από τις διατάξεις της απόφασης αυ¬ 
τής δεν προκαλείται πρόσθετη δαπάνη πέραν αυτής που 
έχει ήδη προβλεφθεί στην απόφαση της ανωτέρω παρα¬ 
γράφου 1 εδάφιο (ιδ) του προοιμίου (Φ. 19.250. Κ.Α.Ε. 
1123). 

3. Το αριθμ. 16/2002 πρακτικό της επιτροπής κοστολό¬ 
γησης Πανεπιστημιακών συγγραμμάτων, αποφασίζουμε: 

I. Τροποποιούμε την παρακάτω υπουργική απόφαση, 
μόνο ως προς την τιμή κοστολόγησης του παρακάτω ανα- 
φερομένου συγγράμματος, ύστερα από ένσταση εκδότη 
επί της αρχικής τιμής κοστολόγησης και σύμφωνα με το 
πρακτικό 16/2002 της επιτροπής κοστολόγησης πανεπι¬ 
στημιακών συγγραμμάτων, ως εξής: 


Υ.Α. ΠΟΥ 

Α/Α ΤΡΟΠΟΠΟΙΕΙΤΑΙ 

ΕΚΔΟΣΕΙΣ 

ΣΥΓΓΡΑΦΕΑΣ 

ΤΙΤΛΟΣ ΣΥΓΓΡΑΜΜΑΤΟΣ 

ΑΡΧΙΚΗ ΤΙΜΗ 
ΚΟΣΤΟΛΟΓΗΣΗΣ 

ΦΕΚ ΑΡΧΙΚΗΣ 
ΚΟΣΤΟΛΟΓΗΣΗΣ 
(Α/Α & ΣΕΛΙΔΑ) 

ΤΕΛΙΚΗ ΤΙΜΗ 

ΜΕΤΑ ΤΗΝ ΑΚΑΔΗΜΑΪΚΟ 
ΕΝΣΤΑΣΗ ΣΕ ΕΥΡΩ ΕΤΟΣ 

1. Φ. 12.1/15555/2002 

ΠΕΜΓΙΑΖΗΤΗ 

&ΣΙΑ0.Ε. 

ΕΚΔΟΣΕΙΣ-ΕΚΤΥΠΩΣΕΙΣ 
ΒΙΒΛΙΩΝ 

ΚΥΡΙΑΚΙΔΗΣΔ.- 
ΓΕΩΓΡΑΤΣΟΣ1.- 
ΓΙΟΥΨΑΝΗΣΤ. 

ΕΝΖΥΜΟΛΟΓΙΑ 

10,00 

ΦΕΚ 261/Β/2002 
Α/Α 11 

ΣΕΛ. 3841 

10,80 

2001-2002 

1. Φ. 12.1/15555/2002 

ΠΕΜΓΙΑΖΗΤΗ 

&ΣΙΑ0.Ε. 

ΕΚΔΟΣΕΙΣ-ΕΚΤΥΠΩΣΕΙΣ 
ΒΙΒΛΙΩΝ 

ΜΑΡΙΑΣ Μ.- 
ΜΑΝΤΟΥΒΜΟΣ Ν 

ΜΑΘΗΜΑΤΑ 
ΟΛΟΚΛΗΡΩΤΙΚΟΥ 
. ΛΟΓΙΣΜΟΥ ΠΟΜΩΝ 
ΜΕΤΑΒΛΗΤΩΝ 

7,60 

ΦΕΚ 261/Β/2002 
Α/Α 13 

ΣΕΛ.3841 

7,90 

2001-2002 


II. Εγκρίνουμε την πληρωμή των υπ’ αριθμ. I διδακτικών 
βιβλίων σε βάρος των πιστώσεων του ΥΠ.Ε.Π.Θ. με την 
προϋπόθεση ότι στην σχετική υπεύθυνη δήλωση του δι¬ 
δάσκοντα περί του αριθμού των διατεθέντων αντιτύπων, 
ή στην κατάσταση πληρωμής, ο Πρόεδρος του Τμήματος 
θα βεβαιώνει ότι: 

1. Η Γενική Συνέλευση του Τομέα ενέκρινετα βιβλία του 
κεφ. I ως διδακτικά ή βοηθήματα. 

2. Υπεγράφη η σχετική απόφαση διανομής τους έπειτα 
από έγκριση της Γενικής Συνέλευσης του Τμήματος και 
του Πρυτανικού Συμβουλίου. 

3. Έγινε η διανομή τους στους φοιτητές. 

4. Γ ια το ίδιο μάθημα που διανεμήθηκαν τα ανωτέρω 
αναφερόμενα διδακτικά βιβλία, δεν έχει διανεμηθεί και 
δεύτερο διδακτικό βιβλίο ή βοήθημα, ούτε πανεπιστημια¬ 
κές παραδόσεις που να καλύπτουν σε ικανοποιητικό βαθ¬ 
μό την ύλη του διδασκόμενου μαθήματος. 

5. Στην περίπτωση διανομής και δεύτερου διδακτικού 
βιβλίου σύμφωνα με την παράγραφο 11 τηςΥ.Α. με αριθμ. 
Φ. 141 /Β3/1402/1984 όπως αυτή τροποποιήθηκε μεταγε¬ 
νέστερα και εφαρμόζεται σήμερα, αυτή έγινε κατόπιν αι¬ 
τιολογημένης απόφασης της Συνέλευσης Τομέα του οι¬ 
κείου Τμήματος Α.Ε.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Απριλίου 2002 

Με εντολή Υπουργού 
Ο Ειδικός Γραμματέας 
Πανεπιστημιακής Εκπαίδευσης 
ΔΙΟΝ. ΚΛΑΔΗΣ 


Αριθ. 3065 (4) 

Καθιέρωση υπερωριακής απογευματινής εργασίας, ερ¬ 
γασίας νυκτερινής και εργασίας Κυριακών και Εξαιρέ¬ 
σιμων και κατανομή της σε υπαλλήλους της Δ/νσης 
Γεωργίας Αρκαδίας που θα απασχοληθούν με τον ποι¬ 
οτικό και ποσοτικό έλεγχο των γεωργικών προϊόντων. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» που δημοσιεύθηκε 
στο ΦΕΚ 40/Α/21.3.97. 

2. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» που δημοσιεύθηκε στο ΦΕΚ 57/Α/18.3.98. 

3. Τις διατάξεις του άρθρου 15 του Ν. 2702/99 «Μισθο- 
λογικές ρυθμίσεις κ.λ.π.» που δημοσιεύθηκε στο ΦΕΚ 
70/Α/7.4.99. 

4. Τις διατάξεις του Π.Δ. 30/96 ΦΕΚ 21/Α/2.2.96 «Κώδι¬ 
κας Νομαρχιακής Αυτοδιοίκησης». 

5. Τις διατάξεις της παραγάφου 7 του άρθρου 35 του Ν. 
2738 «Συλλογικές διαπραγματεύσεις στη Δημόσια Διοί¬ 
κηση, μονιμοποιήσεις συμβασιούχων αορίστου χρόνου 
και άλλες διατάξεις» που δημοσιεύθηκε στο ΦΕΚ 
180/Α/9.9.99. 

6. Τις ανάγκες της Δ/νσης Γεωργίας Αρκαδίας για τον 
ποιοτικό και ποσοτικό έλεγχο εισαγομένων, εξαγομένων, 
αποσυρμένων ή διακινουμένων στις χώρες της Ευρωπαϊ¬ 
κής Ένωσης γεωργικών προϊόντων νωπών και μεταποιη¬ 
μένων ή προοριζομένων για μεταποίηση κατά το Α' εξά¬ 
μηνο του 2002. 

7. Το γεγονός ότι από την προώθηση αυτής της απόφα¬ 
σης προκαλείται δαπάνη 778 ευρώ η οποία θα βαρύνει τις 
πιστώσεις του προϋπολογισμού της Ν.Α. Αρκαδίας και 
συγκεκριμένα του φορέα 291 και ΚΑΕ 0511α, αποφασί¬ 
ζουμε: 

1. Κρίνουμε απαραίτητη και ορίζουμε την καθιέρωση 
υπερωριακής απογευματινής εργασίας καθώς και εργα¬ 
σίας νυκτερινών ωρών, Κυριακών και Εξαιρέσιμων για το 
προσωπικό της Δ/νσης Γεωργίας και συγκεκριμένα για 
την κάλυψη των αναγκών του ποιοτικού και ποσοτικού 
ελέγχου των νωπών γεωργικών προϊόντων για το Α’ εξά¬ 
μηνο έτους 2002, για εκατό (150) ώρες υπερωριακής απο¬ 
γευματινής εργασίας και είκοσι (20) ώρες εργασίας νυ¬ 
χτερινών, Κυριακών και Εξαιρέσιμων. 

2. Με απόφαση του Δ/ντή Γεωργίας θα καθορίζονται οι 
μήνες της ως άνω υπερωριακής με αμοιβή εργασίας και ο 
αριθμός των υπαλλήλων, των ωρών κατά μήνα για τον κα¬ 
θένα υπάλληλο ανάλογα με τις ανάγκες των παρουσιαζο- 
μένων ελέγχων. 

3. Η απογευματινή υπερωριακή απασχόληση με αμοιβή 
θα εκτελείται όλες τις εργάσιμες ημέρες της εβδομάδας 
μετά το πέραςτου κανονικού ωραρίου και έως 22αςώρας 
και η νυκτερινή εργασία από 22ας μέχρι 6ης πρωινής και 
η εργασία κατά τις Κυριακές και Εξαιρέσιμες από 6ης 
πρωινής έως 22ας ώρας. 

Υπεύθυνος για την παρακολούθηση και τον έλεγχο της 
πραγματικής προσφοράς της προαναφερομένης Εργα¬ 
σίας θα είναι ο προϊστάμενος της Δ/νσης Γεωργίας, στην 
οποία ανήκουν οι απασχολούμενοι υπάλληλοι. 

4. Η προϋπολογιζόμενη δαπάνη των 778 ευρώ θα είναι 
μέσα στα όρια της εγκεκριμένης πίστωσης του προϋπο¬ 
λογισμού της Ν.Α. Αρκαδίας του φορέα 291 και ΚΑΕ 
051 Ια του οικονομικού έτους 2002 και σε καμία περίπτω¬ 
ση δεν είναι δυνατή η υπέρβασή της. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 2 Απριλίου 2002 
Ο Νομάρχης 
ΠΑΝ. ΓΙΑΝΝΟΠΟΥΛΟΣ 

-♦- 

Αριθ. 3066 (5) 

Καθιέρωση υπερωριακής απογευματινής εργασίας και 
κατανομή αυτής σε υπαλλήλους της Δ/νσης Γεωργίας 
Αρκαδίας για το πρόγραμμα δακοκτονίας έτους 2002. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1. Τις διατάξεις του άρθρου 18 του Ν. 2470/97 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» που δημοσιεύθηκε 
στο ΦΕΚ40/Α/21.3.97. 

2. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχων του Δη¬ 
μοσίου, ρύθμιση συνταξιοδοτικών θεμάτων και άλλες δια¬ 
τάξεις» που δημοσιεύθηκε στο ΦΕΚ 57/Α/18.3.98. 

3. Τις διατάξεις του άρθρου 15 του Ν. 2702/99 «Μισθο- 
λογικές ρυθμίσεις κ.λ.π.» που δημοσιεύθηκε στο ΦΕΚ 
70/Α/7.4.99. 

4. Τις διατάξεις του Π.Δ. 30/96 ΦΕΚ 21/Α/2.2.96 «Κώδι¬ 
κας Νομαρχιακής Αυτοδιοίκησης». 


5. Τις διατάξεις της παραγράφου 7 του άρθρου 35 του 
Ν 2738 «Συλλογικές διαπραγματεύσεις στη Δημόσια Διοί¬ 
κηση, μονιμοποιήσεις συμβασιούχων αορίστου χρόνου 
και άλλες διατάξεις» που δημοσιεύθηκε στο ΦΕΚ 
180/Α/9.9.99. 

6. Τις ανάγκες της Δ/νσης Γεωργίας Αρκαδίας για την 
υλοποίηση του προγράμματος δακοκτονίας έτους 2002 
που πρέπει να αντιμετωπισθούν με την καθιέρωση υπε- 
ρωριακής εργασίας κατά το διάστημα από 15.5.2002 έως 
30.11.2002. 

7. Το γεγονός ότι από την προώθηση αυτής της απόφα¬ 
σης προκαλείται δαπάνη 7.000 ευρώ η οποία θα βαρύνειτις 
πιστώσεις του προϋπολογισμού της Ν.Α. Αρκαδίας και συ¬ 
γκεκριμένα του φορέα 291 και ΚΑΕ 0511γ, αποφασίζουμε: 

1. Ορίζουμε τις ώρες απασχόλησης υπερωριακής εργα¬ 
σίας γιατο προσωπικό της Δ/νσης Γ εωργίας Αρκαδίας που 
θα εργασθεί υπερωριακά κατά τη διάρκεια της δακικής πε¬ 
ριόδου από 15.5.2002 έως 30.11.2002 ως ακολούθως: 

Α. Για το Δ/ντή δακοκτονίας μέχρι 400 ώρες για απο¬ 
γευματινή εργασία. 

Β. Γιατον Επόπτη δακοκτονίας μέχρι 600 ώρες για απο¬ 
γευματινή εργασία. 

Γ. Γ ια τον Λογιστή δακοκτονίας μέχρι 320 ώρες απο¬ 
γευματινής εργασίας. 

Δ. Γ ιατον Γ ραμματέα δακοκτονίας μέχρι 200 ώρες απο¬ 
γευματινής εργασίας. 

2. Με απόφαση του Δ/ντή Γ εωργίας θα καθορίζονται οι 
μήνες της ως άνω υπερωριακής με αμοιβή εργασίας και ο 
αριθμός των ωρών κατά μήνα για τον καθένα υπάλληλο 
ανάλογα με τις ανάγκες εφαρμογής του προγράμματος 
δακοκτονίας. 

3. Η απογευματινή υπερωριακή απασχόληση με αμοιβή 
θα εκτελείται όλες τις εργάσιμες ημέρες της εβδομάδας 
μετά το πέραςτου κανονικού ωραρίου και έως 22αςώρας. 

Υπεύθυνος για την παρακολούθηση και τον έλεγχο της 
πραγματικής προσφοράς της προαναφερομένης εργα¬ 
σίας θα είναι ο προϊστάμενος της Δ/νσης Γ εωργίας, στην 
οποία ανήκουν οι απασχολούμενοι υπάλληλοι. 

4. Η προϋπολογιζόμενη δαπάνη των7.000 ευρώ θα είναι 
μέσα στα όρια της εγκεκριμένης πίστωσης του προϋπο¬ 
λογισμού της Ν.Α. Αρκαδίας του φορέα 291 και ΚΑΕ 
0511 γ του οικονομικού έτους 2002 και σε καμία περίπτω¬ 
ση δεν είναι δυνατή η υπέρβασή της. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Τρίπολη, 2 Απριλίου 2002 
Ο Νομάρχης 
ΠΑΝ. ΓΙΑΝΝΟΠΟΥΛΟΣ 

-♦- 

Αριθ. ΔΥΠ/Β1/Φ.55ΑΤ/8147 (6) 

Αναγνώριση Συλλόγου «ως ειδικώς φιλανθρωπικού». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Το Ν.Δ. 1111/72 (ΦΕΚ 23/τ.Α') «Περί Φιλανθρωπικών 
Σωματείων». 

3. Την 432/2000 απόφαση Μονομελούς Πρωτοδικείου 
Εδέσσης. 

4. Την από 5.9.2001 αίτηση του Συλλόγου με τα απαραί¬ 
τητα δικαιολογητικά, αποφασίζουμε: 

Αναγνωρίζουμε το υπό την επωνυμία «Σύλλογος Γονέ¬ 
ων και Ατόμων με ειδικές ανάγκες Έσεσσας». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 5 Αυγούστου 2001 

Ο Νομάρχης 
ΜΙΧΑΗΛ ΚΑΡΑΜΑΝΗΣ 

-♦- 

Αριθ. ΔΥΠ/Β1/Φ.55ΑΤ/11474 (7) 

Αναγνώριση Συλλόγου «ως ειδικώς φιλανθρωπικού». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Το Ν.Δ. 1111/72 (ΦΕΚ 23/τ.Α') «Περί Φιλανθρωπικών 
Σωματείων». 

3. Την 11 /25.1.1972 απόφαση Μονομελούς Πρωτοδικεί¬ 
ου Εδέσσης. 

4. Την από 29.12.2000 αίτηση του Συλλόγου με τα απα¬ 
ραίτητα δικαιολογητικά, αποφασίζουμε: 

Αναγνωρίζουμε το υπό την επωνυμία «Σύλλογος Πολυ¬ 
τέκνων Γονέων Γιαννιτσών και Περιφέρειας “Ο Άγιος Στυ¬ 
λιανός”». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Μαρτίου 2001 

Ο Νομάρχης 
ΜΙΧΑΗΛ ΚΑΡΑΜΑΝΗΣ 

-♦- 

Αριθ. ΔΥΠ/Β1/Φ.55ΑΤ/11476 (8) 

Αναγνώριση Συλλόγου «ως ειδικώς φιλανθρωπικού». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Το Ν.Δ. 1111/72 (ΦΕΚ 23/τ.Α') «Περί Φιλανθρωπικών 
Σωματείων». 

3. Την 57/1996 απόφαση Μονομελούς Πρωτοδικείου 
Εδέσσης. 

4. Την από 29.12.2000 αίτηση του Συλλόγου με τα απα¬ 
ραίτητα δικαιολογητικά, αποφασίζουμε: 

Αναγνωρίζουμε το υπό την επωνυμία «Κεντρικός Σύλ¬ 
λογος Πολυτέκνων Ν. Πέλλας “Ο Άγιος Στυλιανός”». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Μαρτίου 2001 

Ο Νομάρχης 
ΜΙΧΑΗΛ ΚΑΡΑΜΑΝΗΣ 


Αριθ. ΔΥΠ/Β1/Φ.55ΑΤ/1308 (9) 

Αναγνώριση Συλλόγου «ως ειδικώς φιλανθρωπικού». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Το Ν.Δ. 1111/72 (ΦΕΚ 23/τ.Α') «Περί Φιλανθρωπικών 
Σωματείων». 

3. Την 253/1999 απόφαση Μονομελούς Πρωτοδικείου 
Εδέσσης. 

4. Την από 7.2.2001 αίτηση του Συλλόγου μετά απαραί¬ 
τητα δικαιολογητικά, αποφασίζουμε: 

Αναγνωρίζουμε το υπό την επωνυμία «Σύλλογος πα¬ 
ρέμβασης και προώθησης - επίλυσης προβλημάτων ατό¬ 
μων με ειδικές ανάγκες - “Η Δημιουργία”». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Μαρτίου 2001 

Ο Νομάρχης 
ΜΙΧΑΗΛ ΚΑΡΑΜΑΝΗΣ 

- ♦ - 

Αριθ. ΔΥΠ/Β1/Φ.55ΑΤ/8002 (10) 

Αναγνώριση Συλλόγου «ως ειδικώς φιλανθρωπικού». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Το Ν.Δ. 1111/72 (ΦΕΚ 23/τ.Α') «Περί Φιλανθρωπικών 
Σωματείων». 

3. Την 578/2001 απόφαση Μονομελούς Πρωτοδικείου 
Γ ιαννιτσών. 

4. Την από 31.8.2001 αίτηση του Συλλόγου με τα απα¬ 
ραίτητα δικαιολογητικά, αποφασίζουμε: 

Αναγνωρίζουμε το υπό την επωνυμία «Σύλλογος Διαβη¬ 
τικών Ν. Πέλλας». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 31 Αυγούστου 2001 

Ο Νομάρχης 
ΜΙΧΑΗΛ ΚΑΡΑΜΑΝΗΣ 

- ♦ - 

Αριθ. ΔΥΠ/Β1/Φ.55ΑΤ/9661 (11) 

Αναγνώριση Συλλόγου «ως ειδικώς φιλανθρωπικού». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Το Ν.Δ. 1111/72 (ΦΕΚ 23/τ.Α') «Περί Φιλανθρωπικών 
Σωματείων». 

3. Την 54/1983 απόφαση Πολυμελούς Πρωτοδικείου 
Έδεσσας. 

4. Την από 11.10.2001 αίτηση του Συλλόγου μετά απα¬ 
ραίτητα δικαιολογητικά, αποφασίζουμε: 

Αναγνωρίζουμετο υπό την επωνυμία «Σύλλογος Εθελο¬ 
ντών Αιμοδοτών Πόλεως και Επαρχίας Γιαννιτσών». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 11 Οκτωβρίου 2001 

Ο Νομάρχης 
ΜΙΧΑΗΛ ΚΑΡΑΜΑΝΗΣ 

-♦- 

Αριθ. ΔΥΠ/Β1/Φ.55ΑΤ/11475 (12) 

Αναγνώριση Συλλόγου «ως ειδικώς φιλανθρωπικού». 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Το Ν. 2218/94 «Ίδρυση Νομαρχιακής Αυτοδιοίκη¬ 
σης», όπως τροποποιήθηκε. 

2. Το Ν.Δ. 1111/72 (ΦΕΚ 23/τ.Α') «Περί Φιλανθρωπικών 
Σωματείων». 

3. Την 253/1999 απόφαση Μονομελούς Πρωτοδικείου 
Εδέσσης. 

4. Την από 29.12.2000 αίτηση του Συλλόγου μετά απα¬ 
ραίτητα δικαιολογητικά, αποφασίζουμε: 

Αναγνωρίζουμε το υπό την επωνυμία «Κεντρικός Σύλ¬ 
λογος Πολυτέκνων Ν. Πέλλας “7 Μακκαβαίου Αδελφοί”». 

Στο εξής κάτω από την επωνυμία του ως άνω Συλλόγου 
θα αναγράφεται η φράση «ως ειδικώς Φιλανθρωπικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 14 Μαρτίου 2001 
Ο Νομάρχης 
ΜΙΧΑΗΛ ΚΑΡΑΜΑΝΗΣ 


Αριθ. 2987 (13) 

Πράξη μεταφοράς μιας κενής θέσης ΕΤΕΠ από το Τμή- 
μα ΗΜΜΥ στο Πολυτεχνείο Κρήτης. 

Ο ΠΡΥΤΑΝΗΣ 

ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1. Τις διατάξεις του άρθρου ΙτουΝ. 1674/86 (ΦΕΚ 203) 
Ρύθμιση θεμάτων ΑΕΙ και άλλες διατάξεις καθώς και το 
Π.Δ. 132/88 (ΦΕΚ 59) μεταβίβαση αρμοδιοτήτων του 
Υπουργού Εθνικής Παιδείας και θρησκευμάτων στον 
Πρύτανη του Πολυτεχνείου Κρήτης. 

2. Την Πράξη με αρ. πρωτ. 3942α/28.6.2000 «Μεταφορά 
κενών οργανικών θέσεων ΔΕΠ - ΕΤΕΠ - ΕΔΤΠ» από τα 
Τμήματα στο Πολυτεχνείο Κρήτης. 

3. Την προκήρυξη της θέσης ΕΤΕΠ ΠΕ κατηγορίας που 
δημοσιεύτηκε στο ΦΕΚ 69/24.7.2000 τεύχος Παράρτημα. 

4. Το ΦΕΚ 271/6.11.2001 στο οποίο δημοσιεύθηκε ο διο¬ 
ρισμός στην ανωτέρω θέση της Μαλαξιανάκη. 

5. Το ΦΕΚ 31/8.2.2002 στο οποίο δημοσιεύθηκε η πα¬ 
ραίτηση της Μαλαξιανάκη. 

6. Το γεγονός ότι από της διατάξεις αυτής της απόφα¬ 
σης δεν προκαλείται δαπάνη τις βάρος του κρατικού προ¬ 
ϋπολογισμού, αποφασίζουμε: 

Μεταφέρουμε την ανωτέρω κενή θέση ΕΤΕΠ ΠΕ κατη¬ 
γορίας από το Τμήμα Ηλεκτρονικών Μηχανικών και Μη¬ 
χανικών Υπολογιστών στο ίδρυμά μας, η οποία προέκυψε 
από την παραίτηση της Μαλαξιανάκη (ΦΕΚ παραίτησης 
31/8.2.2002 τ.Ν. Π.Δ.Δ.). 

Σύνολο κενών θέσεων ΕΤΕΠ ΠΕ κατηγορίας 21. 

Σύνολο κενών οργανικών θέσεων ΕΤΕΠ 100. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 26 Μαρτίου 2002 
Ο Πρύτανης 
Γ. ΦΙΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




